Kommissionens henstilling

af 10. februar 2003

om det samordnede kontrolprogram på foderstofområdet for 2003 i henhold til Rådets direktiv 95/53/EF

(meddelt under nummer K(2003) 450)

(2003/91/EF)

KOMMISSIONEN FOR DE EUROPÆISKE FÆLLESSKABER,

som henviser til traktaten om oprettelse af Det Europæiske Fællesskab,

som henviser til Rådets direktiv 95/53/EF af 25. oktober 1995 om principperne for tilrettelæggelse af offentlig kontrol på foderstofområdet(1), senest ændret ved Europa-Parlamentets og Rådets direktiv 2001/46/EF(2), særlig artikel 22, stk. 3, og

som tager følgende i betragtning:

(1) I henhold til direktiv 95/53/EF skal Kommissionen forelægge en samlet og sammenfattende rapport om resultaterne af den kontrol, der er gennemført på fællesskabsplan. Den samlede og sammenfattende rapport om den kontrol, der er foretaget på foderstofområdet på grundlag af oplysningerne fra medlemsstaterne om gennemførelsen af kontrolprogrammerne for 2001, giver ikke basis for at drage definitive konklusioner.

(2) Der er blevet peget på tre kriterier, der fortrinsvis bør anvendes ved det samordnede kontrolprogram for 2003, nemlig overvågning af anvendelsen af restriktionerne vedrørende anvendelse af produkter af animalsk oprindelse i foderstoffer, dioxinforekomst i biprodukter, der anvendes som fodermidler ved fremstilling af foderstoffer, samt forekomst af antibiotika, som det er forbudt at anvende som vækstfremmere i foderstoffer.

(3) Det er vigtigt at sikre, at restriktionerne vedrørende anvendelse af produkter af anomales oprindelse i foderstoffer i henhold til de relevante EF-bestemmelser håndhæves effektivt.

(4) Visse industribiprodukter bestemt til at blive anvendt som fodermidler kan blive kontamineret med dioxin som et resultat af forarbejdning.

(5) Det er vigtigt at sikre, at forbudte antibiotika ikke anvendes som vækstfremmere i foderet.

(6) De i denne henstilling omhandlede foranstaltninger er i overensstemmelse med udtalelse fra Den Stående Komité for Fødevarekæden og Dyresundhed,

HENSTILLER:

1. at medlemsstaterne i 2003 gennemfører et samordnet overvågningsprogram, som har til formål at kontrollere:

a) gennemførelsen af restriktioner vedrørende produktion og anvendelse af animalske produkter, jf. bilag I

b) dioxinkontamineringen af visse industribiprodukter som et resultat af forarbejdning, jf. bilag II

c) forekomsten af antibiotika, som det er forbudt at anvende som vækstfremmere, jf. bilag III

2. at medlemsstaterne medtager resultaterne af det samordnede overvågningsprogram, jf. punkt 1, som et særskilt kapitel i den rapport om de årlige kontrolaktiviteter, der skal indsendes senest den 1. april 2004, jf. artikel 22 i direktiv 95/53/EF.

Udfærdiget i Bruxelles, den 10. februar 2003.

På Kommissionens vegne

David Byrne

Medlem af Kommissionen

(1) EFT L 265 af 8.11.1995, s. 17.

(2) EFT L 234 af 1.9.2001, s. 55.

BILAG I

RESTRIKTIONER VEDRØRENDE PRODUKTION OG ANVENDELSE AF ANIMALSKE PRODUKTER

Medlemsstaterne bør i 2003 gennemføre et samordnet program til kontrol af, om restriktioner vedrørende produktion og anvendelse af animalske fodermidler overholdes, jf. dog artikel 3-13 og artikel 15 i direktiv 95/53/EF.

For at sikre, at forbuddet mod at fodre bestemte dyr med forarbejdet animalsk protein, jf. Rådets beslutning 2000/766/EF(1) og Kommissionens beslutning 2001/9/EF(2), begge senest ændret ved Kommissionens beslutning 2002/248/EF(3), anvendes effektivt, bør medlemsstaterne navnlig gennemføre et særligt kontrolprogram baseret på målrettet kontrol. I henhold til artikel 4 i direktiv 95/53/EF bør kontrolprogrammet bygge på en risikobaseret strategi, der omfatter alle produktionstrin og alle typer af steder, hvor foder fremstilles, håndteres og gives. Medlemsstaterne bør lægge særlig vægt på at definere kriterier, der kan relateres til en risiko. De enkelte kriterier bør vægtes i forhold til risikoen. Kontrolhyppigheden og antallet af analyserede prøver på stederne bør stå i forhold til den samlede vægtning, som de pågældende steder tillægges.

Ved udarbejdelsen af et kontrolprogram bør der tages hensyn til følgende vejledende lister over steder og kriterier:

>TABELPOSITION>

Alternativt kan medlemsstaterne inden den 31. marts 2003 sende Kommissionen deres egen risikovurdering.

Prøveudtagningen bør målrettes mod partier eller tildragelser, hvor der er størst sandsynlighed for krydskontaminering med forbudte forarbejdede proteiner (f.eks. første parti efter transport i løs vægt af foderstoffer, som indeholder animalske proteiner, der er forbudt i det pågældende parti, tekniske problemer eller ændringer i produktionskæderne og ændringer i lagre eller siloer til materiale i løs vægt).

I en medlemsstat bør der mindst foretages 10 kontroller pr. år pr. 100000 tons foderblanding, der fremstilles. I en medlemsstat bør der mindst foretages 20 officielle stikprøver pr. år pr. 100000 tons foderblanding, der fremstilles. Indtil alternative metoder er godkendt, bør prøverne analyseres ved identificering og skøn ved mikroskopi i henhold til Kommissionens direktiv 98/88/EF af 13. november 1998 om retningslinjer for identificering af og skøn over indhold af animalske bestanddele i foderstoffer ved mikroskopi med henblik på officiel kontrol af foderstoffer(4). Forekomst af forbudte bestanddele af animalsk oprindelse i foderstoffer bør betragtes som en overtrædelse af foderforbuddet.

Resultaterne af dette kontrolprogram meddeles Kommissionen i følgende format:

OVERSIGT OVER KONTROLLEN AF FODRINGSRESTRIKTIONER VEDRØRENDE FODER AF ANIMALSK OPRINDELSE (FODRING MED FORBUDTE FORARBEJDEDE ANIMALSKE PROTEINER)

A. Dokumenteret kontrol

>PIC FILE= "L_2003034DA.002201.TIF">

B. Prøveudtagning og undersøgelse af fodermidler og foderblandinger vedrørende forarbejdede animalske proteiner

>PIC FILE= "L_2003034DA.002301.TIF">

C. Oversigt over forbudte forarbejdede animalske proteiner, der er fundet i prøver af foderstoffer bestemt til drøvtyggere

>PIC FILE= "L_2003034DA.002302.TIF">

(1) EFT L 306 af 7.12.2000, s. 32.

(2) EFT L 2 af 5.1.2001, s. 32.

(3) EFT L 84 af 28.3.2002, s. 71.

(4) EFT L 318 af 27.11.1998, s. 45.

BILAG II

DIOXINKONTAMINERING AF VISSE INDUSTRIBIPRODUKTER SOM ET RESULTAT AF TØRRING ELLER ANDRE FORMER FOR FORARBEJDNING

Mange biprodukter fra foderforarbejdning anvendes som fodermidler. Der bør lægges særlig vægt på en eventuel kontaminering af sådanne biprodukter, som kan opstå på visse trin i fremstillingsprocessen, nemlig når kemiske stoffer anvendes som katalysatorer, opløsningsmidler, pelleteringshjælpemidler, surhedsregulerende midler eller filtreringsmidler.

Endvidere indebærer ekstraktionsprocesser, f.eks. af olie fra oliefrø, palmekerne eller kokosnødprodukter, nogle gange anvendelse af organiske opløsningsmidler. Forekomst af dioxin som kontaminant i opløsningsmiddel og/eller evt. dioxinfrembringelse som følge af kemiske reaktioner mellem opløsningsmidlet og fodermidler kan bidrage til kontaminering af olieindustriens biprodukter (oliekager), som anvendes som fodermidler.

Man bør desuden være særlig opmærksom på den tørringsproces, der anvendes på biprodukterne. Tørring af sådanne biprodukter/fodermidler, f.eks. foderafgrøder, sukkerroesnitter eller citruskvas indebærer evt. en strøm af atmosfærisk luft eller varm luft fra en ikke-forurenende kilde, dvs. elvarmer eller varmeveksler. Under sådanne omstændigheder forventes der ingen dioxinkontaminering. Andre tørringsmetoder indebærer imidlertid direkte kontakt mellem fodermidler og en luftstrøm, der er opvarmet ved direkte forbrænding, og som bærer forbrændingsprodukter (luftarter, røg), og de kan udgøre en betydelig forureningskilde, der i høj grad afhænger af arten af det brændsel, der anvendes. Mens naturgas anses for at være en ren energikilde, kan andre kilder (olie og oliederivater, herunder additiver, kul og træ) frembringe dioxin under forbrændingen, navnlig hvis forbrændingen ikke er fuldstændig. Der er indberettet tilfælde af højt dioxinindhold i tørret foder, som skyldes direkte tørring, hvor kemisk behandlet (med maling eller med pentachlorphenol) affaldstræ blev anvendt som brændsel.

Der bør foretages intensiveret kontrol af sådanne "risikobehæftede" fodermidler. For præcist at kunne identificere kontamineringskilden er det nødvendigt at foretage en supplerende undersøgelse, hvis der konstateres et øget indhold (jf. Kommissionens henstilling 2002/201/EF af 4. marts 2002 om reduktion af forekomsten af dioxiner, furaner og PCB i foderstoffer og fødevarer(1)).

A. Oversigt over dioxinkontaminering af biprodukter

>PIC FILE= "L_2003034DA.002402.TIF">

(1) EFT L 67 af 9.3.2002, s. 69.

BILAG III

FOREKOMST AF ANTIBIOTIKA, SOM DET ER FORBUDT AT ANVENDE SOM VÆKSTFREMMERE

Antibiotika kan lovligt forekomme i foderstoffer, hvis de er ordineret af en dyrlæge med henblik på sygdomsforebyggelse og -behandling. I Rådets direktiv 90/167/EØF(1) fastsættes betingelserne for tilberedning, markedsføring og anvendelse af foderlægemidler i Fællesskabet.

Antibiotika kan ligeledes forekomme lovligt, hvis de er tilladt i henhold til Rådets direktiv 70/524/EØF af 23. november 1970 om tilsætningsstoffer til foderstoffer(2) til forebyggelse af coccidiosis eller som vækstfremmere. Det er for øjeblikket udelukkende tilladt at anvende monensinnatrium, salinomycinnatrium, flavofosfolipol og avilamycin som vækstfremmere.

Anden anvendelse af antibiotika i foderstoffer er ikke tilladt.

I 2001 fandt nogle medlemsstater et betydeligt antal foderstofprøver, hvor der blev påvist antibiotika, der ikke var tilladt.

Der bør derfor foretages intensiveret kontrol af foderstoffer. For at udforme hensigtsmæssige kontrolstrategier bør der gennemføres supplerende undersøgelser, når der påvises forbudte antibiotika, for at påvise årsagen til, at de forekommer i foderstoffer.

A. Oversigt over antibiotika, det er forbudt at anvende som vækstfremmere, og som er fundet i prøver af foderstoffer

>PIC FILE= "L_2003034DA.002502.TIF">

(1) EFT L 92 af 7.4.1990, s. 42.

(2) EFT L 270 af 14.12.1970, s. 1.